KOMISIJOS REGLAMENTAS (EEB) Nr. 2309/80
1980 m. rugsėjo 3 d.
trečią kartą iš dalies keičiantis Reglamentą (EEB) Nr. 2960/77 dėl išsamių intervencinių agentūrų laikomo maišyto alyvuogių aliejaus pardavimo taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo([1]), su paskutiniais pakeitimais, padarytais Reglamentu (EEB) Nr. 1917/80([2]), ypač į jo 12 straipsnio 4 dalį,
kadangi Komisijos reglamento (EEB) Nr. 2960/77([3]), su paskutiniais pakeitimais, padarytais Reglamentu (EEB) Nr. 914/80([4]), 16 straipsnio 1 dalyje numatyta, kad pardavimo eksportui atveju už eksportuojamą aliejų nemokama eksporto grąžinamoji išmoka; kadangi ši nuostata įtvirtinta dėl to, kad minimali kaina pagal eksporto konkursų tvarką nustatoma remiantis pasaulinės rinkos kaina;
kadangi dėl tos pačios priežasties eksportuojamiems aliejams neskiriama suvartojimo pagalba; kadangi dėl to reikia papildyti Reglamento (EEB) Nr. 2960/77 16 straipsnį;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2960/77 16 straipsnio 1 dalis pakeičiama taip:
"16 straipsnis
1. Pardavimo eksportui atveju už eksportuojamą aliejų vadovaujantis Reglamento Nr. 171/67/EEB nuostatomis nemokama eksporto grąžinamoji išmoka ir neskiriama Reglamento Nr. 136/66/EEB 11 straipsnyje minima suvartojimo pagalba
Tačiau Reglamente (EEB) Nr. 754/76 toks aliejus laikomas patenkinančiu pirmiau minėto Reglamento 2 straipsnio 1 dalies nuostatas užbaigus eksporto muitinės formalumus."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. rugsėjo 3 d.